देशभर में कोरोना के 1,34,154 नए मामले आए, 24 घंटे में 2,887 मरीजों की मौत
देशभर में कोरोना वायरस के कुल 1,34,154 नए मामले सामने आए हैं जबकि 2,11,499 संक्रमित लोगों को डिस्चार्ज किया गया है। वहीं पिछले 24 घंटे में कोरोना संक्रमण से 2,887 मरीजों की मौत हो गई।
नई दिल्ली: देशभर में कोरोना वायरस के कुल 1,34,154 नए मामले सामने आए हैं जबकि 2,11,499 संक्रमित लोगों को डिस्चार्ज किया गया है। वहीं पिछले 24 घंटे में कोरोना संक्रमण से 2,887 मरीजों की मौत हो गई। स्वास्थ्य विभाग से मिली जानकारी के मुताबिक अभी तक कोरोना के कुल 2,84,41,986 मामले सामने आ चुके हैं। कुल 2,63,90,584 लोगों को डिस्चार्ज किया जा चुका है जबकि इस संक्रमण से अब तक 3,37,989 लोगों की मौत हो चुकी है। देश में फिलहाल कोरोना के कुल 17,13,413 एक्टिव मामले हैं। देशभर में अबतक कुल  22,10,43,693 लोगों को कोरोना की वैक्सीन दी जा चुकी है।केंद्रीय स्वास्थ्य मंत्रालय के बृहस्पतिवार की सुबह आठ बजे तक जारी अद्यतन आंकड़ों के अनुसार, कोरोना वायरस के संक्रमण से 2,887 और लोगों के जान गंवाने से मृतकों की संख्या 3,37,989 पर पहुंच गई जबकि कोविड-19 के उपचाराधीन मरीजों की संख्या लगातार तीसरे दिन 20 लाख से नीचे है। मंत्रालय ने बताया कि बुधवार को कोविड-19 के लिए 21,59,873 नमूनों की जांच की गई और इसके साथ ही अब तक देश में 35,37,82,648 नमूनों की जांच की जा चुकी है। संक्रमण दर 6.21 प्रतिशत दर्ज की गई। यह लगातार 10वें दिन 10 प्रतिशत से कम है। साप्ताहिक संक्रमण दर भी गिरकर 7.66 प्रतिशत रह गई है। मंत्रालय ने बताया कि देश में अब भी 17,13,413 मरीज कोरोना वायरस का इलाज करा रहे हैं जो संक्रमण के कुल मामलों का 6.02 प्रतिशत है जबकि कोविड-19 से स्वस्थ होने वाले वाली लोगों की राष्ट्रीय दर 92.79 प्रतिशत है। पिछले 24 घंटों में 80,232 मरीज संक्रमण मुक्त हुए। स्वस्थ होने वाले मरीजों की संख्या लगातार 21वें दिन नए मामलों से अधिक है। आंकड़ों के मुताबिक, इस बीमारी से उबरने वाले लोगों की संख्या बढ़कर 2,63,90,584 हो गई है जबकि मृत्यु दर बढ़कर 1.19 प्रतिशत हो गई है।देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख के पार हो गए। देश में 19 दिसम्बर को ये मामले एक करोड़ के पार और चार मई को दो करोड़ के पार चले गए। इनपुट-भाषा